ร้าน ล.ลิง ร้านนั่งชิลขนาดกะทัดรัด ย่านอินทามระ มาครั้งแรก แต่ผ่านอยู่บ่อยๆ นะค่ะ วันนี้ได้ฤกษ์สักที ขอลองอาหาร นั่งฟังเพลงนิดหนึ่ง 
ร้านตกแต่งใช้ไม้ตกแต่งเป็นส่วนมากนะค่ะ มีประมาณ 15 โต๊ะค่ะ ขนาดกะทัดรัดอย่างที่บอกไป
เรามาทันนักร้องน่าจะเป็นวงที่ 2 ขึ้นพอดี ประมาณ 22.31 นักร้องร้องเพลงเพราะมากๆ ค่ะ ลูกค้าก็มีขอเพลงเรื่อยๆ นะค่ะ เป็นเพลงชิลๆ ฟังสบายๆ เบาๆ ค่ะ 
มาลองสั่งอาหารบ้างดีกว่า ดูจากเมนูอาหารแล้ว ราคาน่ารัก มิตรภาพจริงๆ เลย ไม่แพงมากนะค่ะ ราคาโดยส่วนมาก ถูกกว่าร้านอาหารทั่วไปค่ะ
สั่งเมนู "ยำสามกรอบ" อร่อยมาก รสชาติกลมกล่อมที่สุด หวานนิดๆ เปรี้ยวหน่อยๆ แซ่บมากค่ะ รับรองมาอีกจะสั่งอีกน้าาา 
อีกจาน "มักกะโรนีไก่" อร่อยเหมือนกันค่ะ ไม่เละมาก และไม่เลี่ยนเลย 
มาครั้งแรกก็ประทับใจแล้ววว รับรองคราวหน้าถ้ามีโอกาสจะมามาอีกแน่นอน
